=== I fransk tjeneste ===
I Danmark havde man med interesse fulgt Løvendal, der jævnligt havde ytret ønske om at tjene sit fædreland, og 1742 tilbød [[Johan Sigismund Schulin]] ham overkommandoen over [[Hæren|den danske hær]] i den krig mod [[Sverige]], som syntes uundgåelig. Alt var ordnet og aftalt, da Løvendal, der havde fået fristende tilbud fra [[Kongeriget Frankrig|Frankrig]], under et intetsigende påskud afbrød underhandlingerne. [[1743]] indtrådte han som generalløjtnant i den franske hær, og samtidig gik han over til [[katolicisme]]n. I den sidste del af [[Den østrigske arvefølgekrig]] spillede Løvendal en fremtrædende rolle. Han bidrog væsentligt til [[Slaget ved Fontenoy|sejren]] ved [[Fontenoy]] og blev besunget af Voltaire; han blev såret ved [[Freiburg]]s belejring, indtog fæstningerne [[Gent]], [[Oudenarde]], [[Ostende]], [[Namur]], [[Nieuwpoort]] med flere og udførte [[1747]] sin hovedbedrift, erobringen af [[Bergen op Zoom]], hvorefter han blev [[marskal af Frankrig]].
Historie